SPRÁVA ZO ZAHRANIČNEJ PRACOVNEJ CESTY
224/2017
1.  Účastník ZPC:

Nataša Hurtová, Ing., CVTI SR, Sekcia podpory vedy, Odbor medzinárodnej spolupráce, Národné kontaktné body pre H2020 - National Contact Points 
NCP pre oblasť Potravinová bezpečnosť, udržateľné poľnohospodárstvo a lesné hospodárstvo,  morský a námorný výskum a výskum v oblasti vnútrozemských vôd a biohospodárstvo; Biotechnológie; EURATOM;  jazyk – anglický, ruský 
2.  Zahraničná pracovná cesta:
Štát, mesto: 	Belgicko, Brusel
Termín: 	08.-10. november 2017 
Prijímajúca organizácia: EK, APRE   

Účel cesty: 	
Účasť na Informačnom dni k pracovnému programu WP 2018 programu EURATOM; účasť na stretnutí manažmentu projektu NUCL EU 2020.
Spôsob financovania: 
CVTI SR, projekt
3.  Rámcový program pobytu:
09.11. – Informačný deň  k pracovnému programu rámcového programu EURATOM na rok 2018 v spojitosti s jeho zverejnením a plánovanými výzvami
10.11. - Zasadnutie manažmentu projektu NUCL EU  2020
4.  Stručný priebeh rokovaní, resp.  študijného pobytu:
09.11. – Informačný deň  EURATOM jadrové štiepenie a ochrana proti radiácii
V rámci programu ID boli prezentované pravidlá účasti a praktické aspekty modelovej grantovej zmluvy z pohľadu programu EURATOM. Medzinárodná spolupráca a špecifické akcie v rámci programu predstavila EK.
Zástupcovia EK a EIB predstavili finančný nástroj InnovFin ako príležitosť pre výskumné a inovačné projekty v oblasti výskumu jadrového štiepenia v rámci EURATOMu.
Postupne boli, v súlade s programom, rozobrané a rozdiskutované jednotlivé témy pracovného programu na rok 2018 po jednotlivých okruhoch – Vzdelávanie a tréning, manažment rádioaktívneho odpadu; ochrana proti žiareniu; likvidácia rádioaktívneho odpadu a sanácia životného prostredia; jadrová bezpečnosť a inovácia v jadrovej bezpečnosti.
Zdôraznené boli odlišnosti ako EJP Cofund (napr. CONCERT; JOPRAD) a finančné náležitosti a tiež postavenie a spôsob angažovanosti tretích strán v konzorciách projektov. 

10.11. – Rokovanie manažmentu projektu NUCL EU 2020
Stretnutie manažmentu projektu bolo venované stavu realizácie projektu a prehodnotené niektoré aktivity so zdôraznením potreby zvýšenia účasti na tréningoch a ďalších vzdelávacích aktivitách. Spolupráca s ďalšími sieťami bola vyhodnotená ako úspešná. Do plánu podujatí realizovaných na mieste dohodli tri akcie, o.i. v Bratislave (alt. Trnava) v nadväznosti na národné podujatie v marci 2018 (termín bude dohodnutý). 
Vyskytla sa požiadavka na prehĺbenie spolupráce s technologickými platformami.
Implementácia si vyžiadala isté úpravy na web stránke projektu, ktorá je vcelku využívaná a slovenskí partneri ju navštívili 699 krát hneď za najaktívnejším Talianskom (1276 návštev). Prekvapivý je záujem zo strany USA (260 návštev).
6.   Prehľad prinesenej dokumentácie a miesto jej uloženia
Materiály boli poskytnuté len vo forme živých prezentácií.  K dispozícii budú podľa charakteru, požiadaviek  a prislúchajúcich práv k dispozícii na požiadanie u NCP.
7.   Očakávaný prínos
Využitie informácií o témach pracovného programu EURTOM 2018 pri poskytovaní konzultácií a odborného poradenstva v nadväznosti na výzvy, ktorých otvorenie je naplánované  na máj 2018. Informácie pomáhajú vytvoriť si ucelený obraz o aktuálnom stave, stratégii a lepšiu orientáciu v problematike a príprave na nadchádzajúce obdobie. Poznatky bude možné využiť pri práci s expertami v oblasti, pri práci s odbornou verejnosťou a tiež v rámci činnosti NCP.
V súvislosti s implementáciou projektu realizovať návrhy  odsúhlasené MM so zreteľom na možnosť prolongácie projektu, prípadne nového projektu vzhľadom na prolongáciu programu do roku 2020 zo strany EK. 
8.    Spôsob zverejnenia výsledkov ZPC, prenos získaných informácií
Informácia pre koordinátora, manažment, využitie pri konzultáciách a implementácii projektu. Intranet CVTI SR. 
Súhlasím so zverejnením správy na internete

Správu vypracoval: Ing. Nataša Hurtová			                  ......................................

Dátum: 13. november 2017
								
Správu schválil:  prof. RNDr. Ján TURŇA, CSc., generálny riaditeľ  ......................................